Brad Marchand
Bradley Kevin Marchand (sündinud 11. mail 1988 Hammonds Plainsis, Nova Scotias) on Kanada jäähokimängija, kes mängib NHL-i klubis Boston Bruins vasakul äärel. 2006. aastal valiti ta NHL-i draft '​is Bruinsi poolt 71. valikuna. Enne karjääri NHL-is mängis ta Quebec Major Junior Hockey League'i klubides. Bruinsi meeskonda on ta kuulunud alates hooajast 2009–10. 2011. aastal tuli ta Bruinsiga Stanley karika võitjaks. Hooajal 2016–17 valiti ta NHL-i hooaja sümboolsesse koosseisu (NHL First All-Star Team). Hooaegadel 2018–19 ja 2019–20 on ta valitud NHL Second All-Star Team '​i. Aastatel 2017 ja 2018 on ta osalenud NHL-i tähtede mängul. 2016. aastal tuli ta Kanada jäähokikoondise koosseisus maailmameistriks.